Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
29 ส.ค. 2561


Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 1.44 จุด (0.08%) ปิดภาคเช้าที่ 1,719.59 จุด ด้วยมูลค่าการซื้อขาย 18,246.20 ล้านบาท
Most Positive Impact: AOT (+0.35 จุด), SCB (+0.34 จุด), PTTGC (+0.33 จุด)
Most Negative Impact: BDMS (-0.77 จุด), PTT (-0.71 จุด), KBANK (-0.24 จุด)
แนวโน้มตลาดบ่าย
ตลาดหุ้นภาคเช้าขยับตัวในกรอแคบด้วยมูลค่าการซื้อขายที่เบาบาง อย่างไรก็ดีบรรยากาศงาน Thailand focus 2018 ที่เริ่มต้นในวันนี้มีประเด็นที่น่าสนใจ คือ กองทุนต่างชาติสนใจเข้าร่วมงานสูงสุดตั้งแต่เริ่มจัดงานมา เราเชื่อว่าในหว่างการจัดงานไปจนถึงจบงานจะมีเม็ดเงินลงทุนจากต่างชาติเข้ามาลงทุนในตลาดหุ้นเรา
หุ้นน่าสนใจภาคบ่ายได้แก่ AMATA ที่ปรับเพิ่มขึ้นมา 1.98% เป็นหุ้นในธีมที่ได้รับประโยชน์ จากโครงการ EEC ซึ่งมีความคืบหน้าไปมากโดยเฉพาะโครงการรถไฟความเร็วสูงเชื่อมสามสนามบิน ด้านผู้บริหารยังคงแสดงความมั่นใจว่าจะสามารถทำยอดขายตามเป้าทั้งปีที่ 925 ไร่ ได้สำเร็จ ซึ่งยอดขายส่วนใหญ่จะแข็งแกร่งตั้งแต่ไตรมาส 4 โดยทาง KS Research ให้ราคาเป้าหมายกลางปี 2562 ที่ 23.50 บาท
ประเด็นที่ต้องเฝ้าติดตามในวันพรุ่งนี้คือตัวเลข Core PCE ของสหรัฐ ประจำเดือนก.ค. โดยตลาดคาดการณ์ไว้ที่ 2.0% YoY หากตัวเลขออกมาสูงกว่าที่คาดมากจนดึงให้ Core PCE ปีนี้สูงกว่าที่ FOMC คาดไว้ที่ช่วง 1.8-2.0% จะเป็นตัวกระตุ้นให้ FED ขึ้นดอกเบี้ย เป็นปัจจัยลบต่อตลาดบ้านเราในแง่เงินทุนไหลออก
หุ้นแนะนำ AMATA STEC PRM PTTEP